b'\n_START_ARTICLE_\nBo\xc5\xbeidar Novak\n_START_SECTION_\n\xc5\xbdivljenjepis\n_START_PARAGRAPH_\nPo kon\xc4\x8dani  II. gimnaziji Maribor, je leta 1984 pridobil certifikat voja\xc5\xa1kega padalca diverzanta, v Padalsko diverzantski \xc4\x8deti 63. padalske brigade v Ni\xc5\xa1u. Med slovensko osamosvojitveno vojno je vodil tuje dopisnike Henrya Kamma iz New York Timesa, Martina Bella iz BBCja in ostale po vojni fronti med Mariborom in hrva\xc5\xa1ko mejo. To je opisal v svoji  knjigi zbranih esejev Prestolnica._NEWLINE_1989 je zaklju\xc4\x8dil vi\xc5\xa1je\xc5\xa1olski \xc5\xa1tudijski program na Visoki ekonomsko-komercialni \xc5\xa1oli Univerze v Mariboru, nato pa je leta 2011 po skraj\xc5\xa1anem programu pridobil diplomo iz marketinga zasebne fakultete Doba. Pridobil je tudi certifikat programa za predsednike in lastnike na Harvard Business School, na Univerzi Harvard. Izobra\xc5\xbeeval se je \xc5\xa1e na specialisti\xc4\x8dnih te\xc4\x8dajih v Washingtonu, New Yorku in Los Angelesu.\n_START_SECTION_\nPoslovno delovanje\n_START_PARAGRAPH_\nUkvarja se s strate\xc5\xa1kim svetovanjem, javnimi zadevami, kriznim komuniciranjem in odnosi z javnostmi._NEWLINE_Bil je vodja in svetovalec osmih volilnih kampanj doma in v tujini, kakor tudi urednik in ustanovitelj nekaj mladinskih in \xc5\xa1tudentskih medijev. V letih 1987, 1988 in 1989 je bil predsednik \xc5\xa0tudentske organizacije v Mariboru. Leta 1988, v \xc4\x8dasu velikih dru\xc5\xbebenih sprememb , so mu kot odgovorni osebi za \xc5\xa1tudentski \xc4\x8dasopis Katedra sodili v Beogradu. Leta 1988 je kot predsednik mariborskih \xc5\xa1tudentov predlagal za predsednika ZSMS - opozicijskega vodjo Janeza Jan\xc5\xa1o, ki je bil takrat voja\xc5\xa1kem zaporu. Leta 1990 je bil kraj\xc5\xa1i \xc4\x8das svetovalec za volilne kampanje zadnjega predsednika jugoslovanske vlade v Beogradu, Anteja Markovi\xc4\x87a. _NEWLINE_Je soustanovitelj desetih podjetij in in\xc5\xa1titucij; Komunikacijsko skupino SPEM (1986), KBM Infond (16.12.1993), Radio City Maribor (1995), Mariborski radio \xc5\xa1tudent (MAR\xc5\xa0), Interstat, Intermedius, PR Center Maribor, Medijski partner, Skladovnica kreativne industrije, Pohorske \xc5\xbeage (2016)._NEWLINE_Leta 1986 je ustanovil Komunikacijsko skupino SPEM, ki je vodilno slovensko podjetje za odnose z javnostmi, nagrajeno s \xc5\xa1tevilnimi mednarodnimi nagradami, med njimi tudi nagrado Organizacije zdru\xc5\xbeenih narodov v Chicagu in nagrado IPRA v Tokiu.  Leta 1993 je skupaj z NKBM ustanovil vodilno vodilno dru\xc5\xbebo za upravljanje KBM Infond.  Leta 2013 je prevzel vodenje podjetja Medijski partner, ki izdaja mese\xc4\x8dnik Marketing Magazin , strokovno revijo namenjeno komunikacijski panogi. Upravlja Skladovnico kreativne industrije, ki je specializirana za start up projekte, kot je na primer vpis smu\xc4\x8danja na Pohorju v register nesnovne kulturne dedi\xc5\xa1\xc4\x8dine ter zagon avtohtonih smu\xc4\x8di pod imenom Pohorske \xc5\xbeage._NEWLINE_Kot redni predavatelj Londonske \xc5\xa1ole za odnose z javnostmi , vpliva na profesionalizacijo odnosov z javnostmi v Sloveniji, na Hrva\xc5\xa1kem, v Bosni in Hercegovini, Srbiji, Makedoniji ter na Kosovu._NEWLINE_Ve\xc4\x8d kot deset let je bil predsednik slovenske Zbornice za odnose z javnostmi  in \xc4\x8dlan upravnega odbora Mednarodne organizacije svetovalnih komunikacijskih podjetij ter ustanovni \xc4\x8dlan lobisti\xc4\x8dnega strokovnega zdru\xc5\xbeenja EPACA ._NEWLINE_Sedaj vodi Skladovnico kreativne industrije, ki upravlja podjetja in blagovne znamke. Od leta 1986 je sodeloval z ve\xc4\x8d kot tiso\xc4\x8d naro\xc4\x8dniki iz dvaindvajsetih dr\xc5\xbeav, med ostalimi z  Googlom, Nokio, McDonaldsom, Coca Colo, Luko Koper, Ino, Petrolom. Revija Reporter in portal podlupo.net sta ga leta 2012, 2013 in 2017 uvrstila med sto najbolj vplivnih Slovencev.\n_START_SECTION_\nKulturno delovanje\n_START_PARAGRAPH_\nEseje in kolumne objavlja v Financah, Marketing magazinu , Ve\xc4\x8deru  in Delu . V osemdesetih so bile njegove pesmi objavljene v Kme\xc4\x8dko rockodelskih novitzah alternativnem mariborskem \xc4\x8dasopisu. V gimnaziji je prejel Pre\xc5\xa1ernovo nagrado za poezijo._NEWLINE_Iz podro\xc4\x8dja upravljanja volilnih kampanj, kriznega managementa in odnosov z vplivnimi javnostmi je do sedaj napisal \xc5\xa1tiri strokovne knjige. Leta 2012 je iz\xc5\xa1la njegova 5. knjiga z naslovom Prestolnica, Zgodbe o Evropski prestolnici kulture, Harvardu in odnosih z javnostmi (2012), ki jo sestavlja 31 zgodb iz izbora lastnih izku\xc5\xa1enj. Istega leta je iz\xc5\xa1el tudi njegov prevod izbranih pesmi Charlesa Simica\n_START_SECTION_\nOsebno \xc5\xbeivljenje\n_START_PARAGRAPH_\nV prostem \xc4\x8dasu se ukvarja s kolesarjenjem, kajtanjem, smu\xc4\x8danjem in tekom na smu\xc4\x8deh.'